Nikki Haley

Nimrata ”Nikki” Haley (o.s. Randhawa, s. 20. tammikuuta 1972 Bamberg, Etelä-Carolina) on yhdysvaltalainen republikaanipoliitikko. Hän on toiminut Etelä-Carolinan kuvernöörinä ja Yhdysvaltain YK-suurlähettiläänä.

Nuoruus
Haleyn vanhemmat muuttivat Yhdysvaltoihin Punjabista, Intiasta. Haley suoritti alemman korkeakoulututkinnon Clamsonin yliopistossa pääaineenaan laskentatoimi.

Politiikassa
Vuosina 2005–2011 Haley istui Etelä-Carolinan edustajainhuoneessa. Hän toimi Etelä-Carolinan kuvernöörinä vuosina 2011–2017. Haley oli Yhdysvaltain nuorin kuvernööri.

Donald Trump nimesi Haleyn ehdokkaakseen YK-suurlähettilääksi marraskuussa 2016 ja senaatti vahvisti hänen nimityksensä tammikuussa 2017. Hän oli Yhdysvaltojen YK-suurlähettiläs vuosina 2017–2018. Haleyn eroilmoitus YK-lähettilään tehtävästä lokakuussa 2018 tuli yllätyksenä Trumpin hallinnolle, vaikka Trump kommentissaan sanoi saaneensa Haleylta jo puoli vuotta aiemmin tiedon, että hän aikoo pitää tauon tehtävistään. Lähdön taustalla on saattanut olla Haleyn putoaminen pois Trumpin sisäpiiristä. Toisaalta on myös arvioitu, että Haley sai jo riittävästi meriittiä tulevia tehtäviä varten. Hänen on jo vuodesta 2010 spekuloitu lähtevän tavoittelemaan presidenttiehdokkuutta.

Helmikuussa 2023 Haley ilmoitti pyrkivänsä republikaanisen puolueen ehdokkaaksi vuoden 2024 presidentinvaaleissa.

Näkemyksiä
Haley kuului Teekutsuliikkeeseen.

Israelin ja Palestiinan kysymyksessä Haley on vahvan Israelin valtion kannattaja.

Lähteet

Etelä-Carolinan kuvernöörit
Trumpin hallituksen jäsenet
Yhdysvaltain suurlähettiläät
Yhdysvaltalaiset republikaanipoliitikot
Amerikanintialaiset
Vuonna 1972 syntyneet
Elävät henkilöt